Public procurement notice: Contract Notice
Published: 2024-07-05
Region: EL304
Contract type: Services
Procedure: Open procedure
CPV classification: 48000000 | 72000000 | 72222300: Information technology services | 72262000: Software development services | 80533100
Estimated value: 32452729.03 EUR
Submission deadline: 2024-08-30
Award criteria: quality, price
EU fund: eu-funds

Technical requirements: Βασικός στόχος που επιδιώκεται με την υλοποίηση του Έργου, είναι η ανάπτυξη ενός συστήματος που θα επιτρέπει στους υπεύθυνους Πολιτικής Προστασίας την βέλτιστη λήψη αποφάσεων, την οργάνωση όλων των διαθέσιμων πόρων και τη διαχείριση όλων των συμβάντων, έχοντας πρόσβαση σε πληροφορίες και δεδομένα υψηλής ποιότητας και ακρίβειας. Το εν λόγω έργο μέσω των κατάλληλων μηχανισμών διαλειτουργικότητας θα συγκεντρώνει δεδομένα από το σύνολο των επιμέρους συστημάτων και υποδομών του Υ.Κ.Κ.Π.Π. . Με αυτόν τον τρόπο το σύστημα αναμένεται να «συνθέτει» διαφορετικούς τύπους και μορφές συνεργατικών υποδομών με άμεση επιρροή στον τρόπο με τον οποίο τα θεσμικά όργανα λαμβάνουν αποφάσεις σε πραγματικό χρόνο σε θέματα πρόληψης, ετοιμότητας και διαχείρισης κρίσεων.  
Το έργο, επίσης, περιλαμβάνει και την υλοποίηση της θεσμοθετημένης Εθνικής Βάσης Δεδομένων Κινδύνων και Απειλών (ΕΒΔ), η οποία θα περιλαμβάνει όλους τους αναγνωρισμένους κινδύνους και απειλές που ενεργοποιούν τον κύκλο καταστροφών, και θα είναι υπεύθυνη για το συντονισμό όλων των εμπλεκόμενων φορέων και των διαθέσιμων συστημάτων διαχείρισης κινδύνων και συμβάντων. 
(παρ. 1.3 και ΠΑΡΑΡΤΗΜΑ Ι).
Ο Ανάδοχος θα πρέπει να εγκαταστήσει το Σύστημα στον κόμβο Government Cloud (G-Cloud) και να παραδώσει σε πλήρη λειτουργία το σύνολο του ζητούμενου λογισμικού στον Φορέα Λειτουργίας.
Ο Ανάδοχος θα προσφέρει τις υπηρεσίες του κατά κύριο λόγο στις εγκαταστάσεις του Φορέα Λειτουργίας αλλά και σε όποια άλλα σημεία προκύψουν από τις απαιτήσεις του Έργου.
Ο Ανάδοχος στα σημεία εγκατάστασης του λογισμικού υποχρεούται να εκτελέσει οποιαδήποτε εργασία απαιτείται για την εγκατάσταση και καλή λειτουργία του Συστήματος, σύμφωνα με την παρ. 7.7 του ΠΑΡΑΡΤΗΜΑΤΟΣ Ι της Διακήρυξης.
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να ασκούν επαγγελματική δραστηριότητα συναφή με το αντικείμενο των προς παροχή υπηρεσιών. 
Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά ή εμπορικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος. 
Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που έχουν προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα.
Οι εγκατεστημένοι στην Ελλάδα οικονομικοί φορείς πρέπει να είναι εγγεγραμμένοι στο οικείο επαγγελματικό μητρώο, εφόσον, κατά την κείμενη νομοθεσία, απαιτείται η εγγραφή τους για την υπό ανάθεση υπηρεσία.
Στην περίπτωση ένωσης οικονομικών φορέων η καταλληλότητα άσκησης επαγγελματικής δραστηριότητας απαιτείται να καλύπτεται από τουλάχιστον ένα μέλος της ένωσης.
(παρ. 2.2.4 της Διακήρυξης).
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να έχουν μέσο γενικό ετήσιο κύκλο εργασιών για τις τρεις (3) τελευταίες οικονομικές χρήσεις ή, τις οικονομικές χρήσεις κατά τις οποίες ο οικονομικός φορέας δραστηριοποιείται, αν είναι λιγότερες από τρεις (2021-2022-2023) κατ’ ελάχιστον ίσο με το 100% του προϋπολογισμού του υπό ανάθεση Έργου, για το οποίο υποβάλλει προσφορά
Σε περίπτωση ένωσης οικονομικών φορέων, οι παραπάνω απαιτήσεις καλύπτονται αθροιστικά από τα μέλη της ένωσης.
(παρ. 2.2.5 της Διακήρυξης)
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν την κατάλληλα τεκμηριωμένη και αποδεδειγμένη επαγγελματική ικανότητα στην υλοποίηση έργων αντίστοιχου μεγέθους και πολυπλοκότητας με το υπό ανάθεση Έργο.
Συγκεκριμένα απαιτείται κατά τα τελευταία πέντε (5)* έτη να έχουν υλοποιήσει και ολοκληρώσει επιτυχώς πριν την υποβολή προσφοράς:
1.	Τουλάχιστον ένα (1) ολοκληρωμένο έργο στο δημόσιο ή στον ιδιωτικό τομέα με αντικείμενο την υλοποίηση κέντρου επιχειρήσεων το οποίο να υποστηρίζει λειτουργίες Διοίκησης και Ελέγχου C3I (Command, Control, Communications, Intelligence), συμπεριλαμβανομένων λειτουργιών σύνθεσης και παραγωγής διευκρινισμένης εικόνας από αισθητήρες. Το έργο θα πρέπει να έχει προϋπολογισμό ή συνολικό συμβατικό τίμημα τουλάχιστον ίσο με πέντε εκατομμύρια ευρώ (5.000.000,00 €), μη συμπεριλαμβανομένου Φ.Π.Α.  
2.	Τουλάχιστον ένα (1) ολοκληρωμένο έργο στο δημόσιο ή στον ιδιωτικό τομέα, με αντικείμενο την υλοποίηση συστήματος δημιουργίας Επιχειρησιακής Εικόνας Πραγματικού Χρόνου, που να διαθέτει (κατ’ ελάχιστον) τη δυνατότητα συλλογής, επεξεργασίας και ανάλυσης μεγάλου όγκου δεδομένων περιβάλλοντος, κίνησης, μετεωρολογικών συνθηκών και χώρου. Το έργο θα πρέπει να έχει προϋπολογισμό ή συνολικό συμβατικό τίμημα τουλάχιστον ίσο με πεντακόσιες χιλιάδες ευρώ (500.000,00 €), μη συμπεριλαμβανομένου Φ.Π.Α.
3.	Τουλάχιστον ένα (1) ολοκληρωμένο έργο στο δημόσιο τομέα και ειδικά σε φορέα πολιτικής προστασίας όπως Πυροσβεστική, Αστυνομία, Λιμενικό και Υγειονομικές Υπηρεσίες με αντικείμενο την ανάπτυξη και εγκατάσταση πληροφοριακού συστήματος διαχείρισης συμβάντων ή/και κρίσεων, το οποίο να περιλαμβάνει Σύστημα Γεωγραφικών Πληροφοριών (GIS) καθώς και να διαθέτει δυνατότητες διαλειτουργικότητας / συνεργατικότητας με άλλους φορείς. Το έργο θα πρέπει να έχει προϋπολογισμό ή τελικό συμβατικό τίμημα μεγαλύτερο από πεντακόσιες χιλιάδες ευρώ (500.000,00 €), μη συμπεριλαμβανομένου Φ.Π.Α.
Σε περίπτωση που, κάποιες από τις ανωτέρω συμβάσεις, έχουν υλοποιηθεί από τον υποψήφιο (ή τον δανείζοντα εμπειρία) ως μέλος ένωσης, προσμετράται μόνο το τίμημα που αντιστοιχεί στο ποσοστό συμμετοχής του.
Σε περίπτωση ένωσης οικονομικών φορέων, οι παραπάνω απαιτήσεις καλύπτονται αθροιστικά από τα μέλη της ένωσης.
*Επισημαίνεται ότι η τεκμηρίωση της Επαγγελματικής Ικανότητας ζητείται να αποδεικνύεται πλέον της τριετίας λόγω του εξειδικευμένου αντικειμένου του έργου και της περιορισμένης υλοποίησης και ολοκλήρωσης έργων στην χώρα κατά την τελευταία τριετία  προκειμένου να εξασφαλιστεί η όσο το δυνατό μεγαλύτερη συμμετοχή οικονομικών φορέων στη διαγωνιστική διαδικασία δηλαδή για την εξασφάλιση του θεμιτού ανταγωνισμού μεταξύ των οικονομικών φορέων προς όφελος του έργου.
(παρ. 2.2.6.1 της Διακήρυξης)
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν ομάδα έργου με στελέχη επαρκή σε πλήθος και δεξιότητες για την ανάληψη του Έργου σύμφωνα με την παρ. 2.2.6.2 της Διακήρυξης.
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να συμμορφώνονται με:
i.	Οργανωμένο Σύστημα Διαχείρισης Ποιότητας (ISO 9001:2015) ή ισοδύναμο, εν ισχύ. 
ii.	Οργανωμένο Σύστημα Διαχείρισης της Ασφάλειας των Πληροφοριών (ISO 27001:2022) ή ισοδύναμο, εν ισχύ.
iii.	Οργανωμένο Σύστημα Διαχείρισης Προσωπικών Δεδομένων (ISO 27701:2019) ή ισοδύναμο, εν ισχύ.  
iv.	Οργανωμένο Σύστημα Διαχείρισης της Επιχειρησιακής Συνέχειας (ΙSO 22301:2019) ή ισοδύναμο, εν ισχύ. 
v.	Οργανωμένο Σύστημα Διαχείρισης Υπηρεσιών Πληροφορικής - IT Services Management (ISO/IEC 20000-1:2018) ή ισοδύναμο, εν ισχύ.
Η αναθέτουσα αρχή αναγνωρίζει ισοδύναμα πιστοποιητικά που έχουν εκδοθεί από φορείς διαπιστευμένους από ισοδύναμους Οργανισμούς διαπίστευσης, οι οποίοι εδρεύουν και σε άλλα κράτη – μέλη σύμφωνα με τον Κανονισμό 765/2008. Επίσης, κάνει δεκτά άλλα αποδεικτικά στοιχεία για ισοδύναμα μέτρα διασφάλισης ποιότητας, εφόσον ο ενδιαφερόμενος οικονομικός φορέας δεν είχε τη δυνατότητα να αποκτήσει τα εν λόγω πιστοποιητικά εντός των σχετικών προθεσμιών για λόγους για τους οποίους δεν ευθύνεται ο ίδιος, υπό την προϋπόθεση ότι ο οικονομικός φορέας αποδεικνύει ότι τα προτεινόμενα μέτρα διασφάλισης ποιότητας πληρούν τα απαιτούμενα πρότυπα διασφάλισης ποιότητας.
Σε περίπτωση ένωσης οικονομικών φορέων, οι παραπάνω απαιτήσεις θα πρέπει να καλύπτονται από όλα τα μέλη της ένωσης.
(παρ. 2.2.7 της Διακήρυξης)